|  |
| --- |
| **Airbus A340** |
|  |
|  |
|  |
| Tipas | plačiafiuzeliažis, keleivinis laineris |
| Gamintojas | Airbus |
| Pirmas skrydis | 1991 m. spalio 25 d. |
| Pradėtas naudoti | 1993 m. kovo 13 d. |
| Būsena | naudojamas, nebegaminamas |
| Pagaminta vnt. | 377 (1991–2011) |
| Vieneto kaina | nuo 87 iki 275,4 mln. $ |

**Airbus A340** ilgų nuotolių, plačiafiuzeliažis, keturmotoris keleivinis oro laineris, nuo 1991 iki 2011 m. gamintas Prancūzijos kompanijos „Airbus". Lėktuvas buvo surenkamas Tulūzoje. Įprastinėje lėktuvo versijoje tilpdavo 375 keleiviai, o didžiausioje 600-ojoje versijoje – iki 440 keleivių. Lėktuvas gali skristi maksimaliu 12400–16700 km atstumu. A340 modelis yra panašus į A330, tačiau vietoj dviejų variklių turi keturis ir yra su trimis važiuoklės eilėmis.

Lėktuvo versijos
----------------

### 300

Airbus A340 modelis buvo gaminamas 4 skirtingų versijų. Pirma 300 versija, pristatyta 1991 m. buvo 59,39 m ilgio. Versijos talpa – 295 keleiviai. Pirmosios šią versiją 1993 m. pradėjo naudoti avialinijos „Lufthansa" ir „Air France". Tai buvo populiariausia A340 versija – jos pagaminta 218 vienetų.

### 200

Vėlesnė A340 modelio versija buvo 200 – joje tilpo 261 keleivis, o ilgiausio skrydžio nuotolis buvo 13800 km arba 240 keleivių, ir nuskrendama 15000 km. Tai yra trumpiausia A340 versija (59,39 m) ir vienintelė, kurios ilgis trumpesnis už sparnų ilgį (60,30 m). Dėl šios priežasties, taip pat mažos talpos ir žymiai pagerintos 300 versijos šis modelis buvo nepopuliarus tarp pagrindinių pasaulio vežėjų. Iš viso 200 versijos modelių pagaminta 28 vienetai.

### 500

A340-500 versija pradėjus gaminti buvo toliausiai nuskristi galintis keleivinis laineris. 2002 m. gruodžio 3 d. pirmasis šios versijos lėktuvas buvo pristatytas „Emirates" avialinijoms – aptarnauti pirmąjį šios bendrovės maršrutą į JAV (Dubajus–Niujorkas). Šios versijos lėktuvas 313 keleivių gali nuskraidinti 16020 km. Šis rekordas buvo išlaikytas iki 2006 m. kuomet pagrindinis konkurentas „Boeing" išleido 777 versiją, galinčią nuskristi iki 17200 km. „Singapore Airlines" priklausantis 500 versijos lėktuvas buvo pirmasis keleivinis lėktuvas, turintis specialią mirusiems žmonėms talpinti skirtą spintą. Iš viso „Airbus" pagamino 34 A340-500 versijos lėktuvus.

### 600

„Virgin Atlantic" A340-600 modelis iš apačios
Pagrindinis Boeing 747 konkurentas tapo A340-600 versija. Šios versijos lėktuvai gali talpinti 379 keleivius ir nuskristi 13900 km. Šis modelis talpina 25 procentais daugiau krovinio už 747 ir leidžia taikyti mažesnes kelionės kainas. Pirmasis A340-600 skrydis įvyko 2001 m. balandžio 23 d. 2002 m. komercinius skrydžius šiuo lėktuvu pradėjo „Virgin Atlantic" kompanija. Iš viso 600 versijos modelių buvo pagaminta 97 vienetai.

Šis modelis buvo ilgiausias komercinis lėktuvas iki 2010 m. vasario, kuomet pirmąjį savo skrydį atliko naujas rekordininkas 76,3 m ilgio Boeing 747-8.

Pagaminti modeliai
------------------

| Pagaminta |
| --- |
| Versija | Iš viso | 2012 | 2011 | 2010 | 2009 | 2008 | 2007 | 2006 | 2005 | 2004 | 2003 | 2002 | 2001 | 2000 | 1999 | 1998 | 1997 | 1996 | 1995 | 1994 | 1993 |
| A340-200 | 28 |  |  |  |  |  |  |  |  |  |  |  |  |  |  | 1 | 3 | 3 | 5 | 4 | 12 |
| A340-300 | 218 |  |  |  |  | 3 | 2 | 2 | 4 | 5 | 10 | 8 | 22 | 19 | 20 | 23 | 30 | 25 | 14 | 21 | 10 |
| A340-500 | 34 | 2 | 0 | 2 | 2 | 1 | 4 | 5 | 9 | 7 |  |  |  |  |  |  |  |  |  |  |  |
| A340-600 | 97 |  |  | 2 | 8 | 8 | 8 | 18 | 15 | 14 | 16 | 8 |  |  |  |  |  |  |  |  |  |
| Iš viso | 377 | 2 | 0 | 4 | 10 | 13 | 11 | 24 | 24 | 28 | 33 | 16 | 22 | 19 | 20 | 24 | 33 | 28 | 19 | 25 | 22 |

2013 m. duomenys

Išnašos
-------

1. ↑  Completion of production marks new chapter in the A340 success story Archyvuota kopija 2015-07-02 iš Wayback Machine projekto.
2. ↑  2013 AVERAGE LIST PRICES Archyvuota kopija 2011-03-13 iš Wayback Machine projekto.
3. ↑  Airline’s new fleet includes a cupboard for corpses
4. ↑  VIRGIN ATLANTIC’S A340-600 – THE LONGEST PLANE IN THE WORLD – TAKES ITS FIRST COMMERCIAL FLIGHT
5. ↑  „Airbus orders and deliveries" (Microsoft Excel). *Airbus S.A.S.* 31 October 2012. Suarchyvuota iš originalo 2012-12-03. Nuoroda tikrinta 17 November 2012.

Nuorodos
--------

|  |  |
| --- | --- |
|  | **Vikiteka: Airbus A340** – vaizdinė ir garsinė medžiaga  |

* Oficialus Airbus tinklalapis (angl. *k.*)